भोटा (वर्मा): एक कमरे में 8 से 10 प्रवासियों को ठहरा कर मनमाना किराया वसूल कर मकान मालिकों द्वारा चांदी कूटी जा रही है लेकिन सुविधाएं देने से पीछे हट रहे हैं। नगर पंचायत भोटा क्षेत्र में इन दिनों ऐसा ही हाल बना हुआ है, जहां पर स्वच्छता अभियान को पहले ही बस अड्डे पर तिलांजलि दे दी गई है और अब किराएदारों के लिए शौचालय सुविधा को नजरअंदाज किया जा रहा है। मकान मालिकों की इस लापरवाही के कारण वह भी खुले में शौच जाने को मजबूर हो रहे हैं। हालांकि शिकायतें मिलने पर अब नगर पंचायत प्रशासन ने ऐसे लोगों का सर्वे कर नोटिस भेजने की तैयारी कर ली है।